钦定古今图书集成/明伦汇编/官常典/第606卷 > 《贺监司启》李刘
## 钦定古今图书集成/明伦汇编/官常典/第606卷 > 《贺监司启》李刘

日月初缠，星纪复回为赤奋。地天交泰，云墟益播于
青阳。时维六辔之华，茂辑百家之庆。恭惟某官，德潜
刚克，道配阳休。绣斧淑旗，暂劝楚乡之农事。瑶车玉
仗，还逢湘水之孟陬。仁风转蕙以汎兰，善类拔茅而
连茹。某二年黔佐，万斛缁尘。破崖岸而为文，丞讵复
敢喧于枥马。瞻原隰之有华，使尚祈出谷于春莺。